《游应天寺》
宋代·林希逸

万安桥北破僧坊，追数梁题岁月长。师祖碑残微有字，世尊炉在久无香。

虾蟆撞破青苔去，龙象凄凉宿草荒。四壁不留风雨入，仅馀一衲住空廊。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。